stanford-oval/wikipedia huggingface dataset:
Nvidia GameWorks

| --- | --- |

 מפתח:  Nvidia
 מחזור חיים:  2014–הווה (כ־10 שנים)
 מערכת הפעלה:  Microsoft Windows   Xbox One   PlayStation 4   Wii U   Android
 סוג רישיון:  קנייני/קוד פתוח
 קוד מקור:  https://github.com/NVIDIAGameWorks 
 קטגוריה:  תווכה לפיתוח משחקי וידאו
 developer.nvidia.com/game-development
 
Nvidia GameWorks היא תווכה המהווה אוסף של תוכנות המפותחות על ידי Nvidia לצורך שימוש ברינדור גרפיקת תלת-ממד, בעיקר במשחקי וידאו. ערכות הפיתוח תוכנה של רכיבי ה-VisualFX,‏ PhysX ו-Optix מביאים מגוון רחב של שיפורים המותאמים במיוחד למעבדים גרפיים תוצרת Nvidia.‏ GameWorks היא בחלקה קוד פתוח. התווכה המתחרה ל-GameWorks היא GPUOpen תוצרת AMD, אשר חופשית ומופצת תחת רישיון MIT.
רכיבים

התווכה מכילה 4 רכיבים עיקריים:
VisualFX – לצורך אפקטים של רינדור כמו עשן, אש, מים, עומק השדה, הצללה רכה, HBAO+ (הצללה מתקדמת), TXAA (טכניקת החלקת עקומות), FaceWorks (רינדור פנים ריאליסטי) ו-HairWorks (רינדור שיער ופרווה באופן מציאותי).
PhysX – לצורך אפקטים פיזיים כמו פיזיקה, הרס והדמיית נוזלים וחלקיקים.
OptiX – לצורך רינדור תאורה וניתוב קרניים כללי.
Core SDK – לצורך פיתוח והתאמה לחומרה תוצרת Nvidia.
בנוסף, האוסף מכיל קטעי קוד לדוגמה למפתחי DirectX ו-OpenGL וכן כלים לניפוי שגיאות, פרופיל ואופטימיזציה וכן כלי פיתוח למערכת ההפעלה אנדרואיד.
הערות שוליים

↑  NVIDIA GameWorks, באתר Nvidia, ‏אוחזר ב-17 באוקטובר 2014 (באנגלית)
↑   No BS 226: Interview with AMD Graphics Guru Richard Huddy, ראיון בערוץ "Maximum PC", באתר יוטיוב (אורך: 1:14:27), 20 ביוני 2014
↑  מארק קמפבל, Nvidia making GameWorks Source Code Publicly available!, באתר Overclock3D, ‏‏17 במרץ 2016 (באנגלית)
ערך זה הוא קצרמרבנושא תוכנה ובנושא משחקים. אתם מוזמנים לתרום לוויקיפדיה ו.
Nyaa Torrents

| --- | --- |

צילום מסך של האתר כפי שהופיע ב-23 בינואר 2023
 סוג:  טראקר ביטורנט, מנוע חיפוש לקובצי ביטורנט
 תקופת הפעילות:  2005–הווה (כ־19 שנים)
 שירותים עיקריים:  שיתוף קבצים
 הרשמה:  אופציונלית, חופשית
 nyaa.si
 
Nyaa Torrents (ביפנית: ニャートレント; בעברית: נייה טורנטים; הלחם של האונומטופיה ביפנית ליללת חתול וקובצי ביטורנט) הוא אתר אינטרנט לשיתוף קבצים דרך פרוטוקול ביטורנט, המתמקד בשיתוף מדיה המופצת במזרח אסיה (סין, יפן וקוריאה הדרומית) ומהווה את אחד מאתרי האינטרנט הגדולים ביותר בעולם להפצת אנימה באופן פיראטי.
היסטוריה

ב-2011, מספר משתמשים באתר נתבעו על בהפרת זכויות יוצרים והפצת תוכן בצורה פיראטית. בספטמבר 2014, האתר היה נתון למתקפת מניעת שירות מבוזרת (DDoS) גדולה, אשר גרמה להשבתת האתר למשך חמישה ימים.
ב-1 במאי 2017, הדומיין המקורי, nyaa.se וכן אתרי המראה nyaa.eu ו-nyaa.org הפסיקו לתפקד ומנהלי האתר יצאו בהכרזה כי בעלי האתר הוריד אותם מרצונו. לאחר מספר שבועות, מספר אתרי מראה החלו לעלות לרשת, כאשר הם משתמשים בחלק מהקוד המקורי של Nyaa, במסד הנתונים של האתר וכן בשם "nyaa".
בדף השאלות הנפוצות (FAQ) שנכתב על ידי הקהילה, מצוין כי חלק מהמדיה שהועלתה בין 2016 למאי 2017 אבדה ולא גובתה.
ביוני 2017, האתר TorrentFreak דיווח כי החברה הגרמנית Goodlabs העלה אתר מראה מזויף לדומיין nyaa.eu, על מנת להטעות משתמשים ולגרום להם להוריד נוזקה.
נכון לאוגוסט 2022, קיים אתר אחד המהווים העתק של האתר המקורי, בדומיין nyaa.si.
ראו גם

KissAnime
הערות שוליים

↑  ראנה איקבל סינג, KickAss Proxy 2016: Think Twice Before Considering These Alternative Sites, באתר The Bitbag, ‏‏30 ביולי 2016; אוחזר ב-16 באוגוסט 2017 (באנגלית)
↑  ארנסטו ואן דר סאר, Top 10 Most Popular Torrent Sites of 2020, באתר TorrentFreak, ‏‏5 באפריל 2020 (באנגלית)
↑  ארנסטו ואן דר סאר, Anime Distributor Launches Piracy Assault, Sues 1337 BitTorrent Users, באתר TorrentFreak, ‏‏26 בינואר 2011 (באנגלית)
↑  ארנסטו ואן דר סאר, Anime Torrent Site NYAA Goes Down After Domain Name Deactivation (Updated), באתר TorrentFreak, ‏‏2 במאי 2017 (באנגלית)
↑  Major anime torrenting site ‘NYAA’ goes offline, באתר Inquirer, ‏‏4 במאי 2017 (באנגלית)
↑  Spread the word: Nyaa is down, use magnet links, באתר HorribleSubs, ‏‏1 במאי 2017; אוחזר ב-4 במאי 2017 (באנגלית)
↑  Nyaa Anime Torrents, ‏אוחזר ב-9 ביוני 2017 (באנגלית)
↑  NYAAPOCALYPSE FAQ, באתר Pastebin.com, ‏אוחזר ב-13 בדצמבר 2017 (באנגלית)
↑  ארנסטו ואן דר סאר, Scammers Pick Up NYAA Torrents Domain Name, באתר TorrentFreak, ‏‏24 ביוני 2017 (באנגלית)
The Score - An Epic Journey

"The Score - An Epic Journey" הוא אלבום האולפן השלישי של להקת המטאל גותי/מטאל סימפוני ההולנדית אפיקה.
האלבום יצא לאור בשנת 2005.
רוב השירים באלבום הם אינסטרומנטליים ודומים למדי לקטעי הפתיחה בשני האלבומים של הלהקה שקדמו לו.
ארבעת השירים היחידים באלבום שכן משלבים את קולה של הסולנית, סימונה סימונס, הם גרסאות שונות לשירים שכבר הופיעו באלבום הקודם של הלהקה, Consign to Oblivion אשר יצא לאור מוקדם יותר באותה השנה.
האלבום שימש כפסקול לסרט ההולנדי Joyride משנת 2005.
Take a Bow (שיר של ריהאנה)

Take a Bow (בעברית: קוד קידה) הוא שיר של הזמרת הברבדית ריהאנה מהמהדורה המחודשת של אלבומה השלישי, Good Girl Gone Bad. השיר נכתב והופק על ידי סטארגייט וני-יו. השיר יצא כסינגל הראשון מהמהדורה המחודשת, וכסינגל החמישי בכללי מהאלבום. השיר הוא שיר R&B שמכיל השפעות של דאנס-פופ. השיר זכה לביקורות מעורבות כאשר חלק מהמבקרים שיבחו את המילים של השיא וכהיותו "בלדה חזקה" וחלקם טענו כי ההפקה של סטארגייט אינה מקורית.
השיר הגיע למקום הראשון במצעד הבילבורד הוט 100 ובכך הפר לשיר השלישי של ריהאנה לעשות זאת. בנוסף הוא הגיע למקום הראשון במצעד שירי ה-R&B וההיפ-הופ ובמצעד שירי הפופ של בילבורד ונכון להיום הוא הגיע למעמד פלטינה מרובעת במדינה. בנוסף הוא הגיע למקום הראשון גם בקנדה, דנמרק, אירלנד, סלובקיה ובריטניה והגיע לחמישייה הפותחת במדינות כמו אוסטרליה, ניו זילנד ונורווגיה. הקליפ של השיר בוים על ידי אנתוני מנדלר אשר ביים בעבר קליפים נוספים של ריהאנה. בקליפ נראית ריהאנה כמישהי שעוזבת את בן זוגה לאחר שהיא מגלה שהוא בגד בה. על מנת לקדם את השיר ריהאנה ביצעה אותו ב-"AOL Music Sessions" וגם בכל ארבעת סיבובי ההופעות בין לאומיים הראשונים שלה.
רקע והרכב מוזיקלי

השיר נכתב והופק על ידי סטארגייט וני-יו. השיר נחשף לראשונה ב-14 במרץ 2008 בתוכנית הרדיו KIIS-FM On Air עם ראיין סיקרסט. השיר יצא כסינגל החמישי מהמהדורה המחודשת של האלבום והיה זמין לרכישה באמצעי התקשורת ודרך אתר האינטרנט של דאף ג'אם. במאי של אותה השנה השיר גם הפך לזמין ב-iTunes. השיר נכתב במפתח E בקצב של 82 פעימות לדקה. טווח קולה של ריהאנה בשיר משתרע מהתווים הנמוכים (E3) לתווים הגבוהים (C♯5). מבחינה מוזיקלית השיר שיר R&B שמשלב גם אלמנטים של דאנס-פופ. מבחינה לירית השיר מתאר בחורה אשר נפרדת מבן זוגה לשעבר לאחר שבגד בה.
ביקורות

השיר קיבל ביקורות מעורבות מצד מבקרי המוזיקה עם יציאתו כסינגל. ניק לוין מ-Digital Spy העיר על הבחירה להוציא את השיר כסינגל על מנת לקדם את המהדורה המחודשת במקום השיר "Breakin' Dishes" שיצא כסינגל שיווקי מהאלבום והגיע למקום ה-4 במצעד שירי הדאנס האמריקאי א"אף היא בחרה את השיר הזה מכיוון שהוא היה חדש ולכן סביר להניח שהוא ימצא חן יותר בעיני הקהל". לוין המשיך ואמר "שעל אף שמדובר בבלדה שמצליחה במשימתה לספר על מערכת יחסים כושלת, השיר לא היה באותה רמה כמו הסינגל הקודם, "Don't Stop the Music". ליון ציין כי אמנם השיר עושה את מה שהוא עושה טוב מאוד אך עדיין הוא לא שיר דאנס שמתאים לרחבת הריקודים כמו "Don't Stop the Music". בביקורת שלו התייחס לשאר השירים במהדורה המחודשת וטען כי הוא נחות ביחס לשאר השירים באלבום אך עדיף על השיר האחרון ("If I Never See Your Face Again"). נטלי צפת מרולינג סטון נתנה לו שלושה וחצי כוכבים מתוך חמישה כוכבים.
מיקומים במצעדים ומכירות

בארצות הברית השיר הגיע בבכורה למקום ה-53 ושבוע לאחר מכן קפץ למקום הראשון עם מכירות של 267 אלף עותקים ובכך הפך לשיר השני בהיסטוריה שעשה את הקפיצה הגדולה ביותר למקום הראשון אי פעם ולשיר השלישי של ריהאנה להגיע למקום הראשון במדינה. בנוסף השיר גם הגיע למקום הראשון במצעד הדיגיטלי של ארצות הברית. בעקבות המכירות הדגיטליטות הגבוהות של השיר הוא הפך לשיר השלישי בהיסטוריה עם הכי הרבה עותקים דיגיטליים שנמכרו בשבוע אחד – עקפו אותו רק שירה של ריהאנה "Umbrella" והשיר "Touch My Body" של מריה קארי. בסך הכל הוא נשאר במצעד במשך 27 שבועות. בנוסף הוא הגיע למקום הראשון גם במצעד שירי ה-R&B וההיפ-הופ, במצעד שירי הרדיו, ובמצעד Mainstream Top 40 האמריקאי. במצעד שירי הדאנס האמריקאי הוא הצליח להגיע למקום ה-14 אך במצעד השירים למבוגרים רק למקום ה-21. נכון ליוני 2015 השיר הגיע למעמד פלטינה מרובעת בארצות הברית (בהתבסס על מכירות וסטרים) ומכר 3 מיליון עותקים נקיים בארצות הברית. במצעד שירי הקיץ של בילבורד לשנת 2008 הוא הגיע למקום ה-3. גם בקנדה השיר זכה להצלחה רבה כאשר הגיע גם שם למקום הראשון לאחר שעשה קפיצה מהמקום ה-70 ובכך הפך לשיר שעשה את הקפיצה למקום הראשון הגדולה ביותר בהיסטוריה.
באוסטרליה השיר הגיע לראשונה למקום ה-30 במצעד האוסטרלי ושבוע לאחר מכן קפץ למקום ה-13. לאחר 8 שבועות כבר הגיע למיקום השיא שלו שהיה המקום השלישי כשאר מתוכם היה 4 שבועות בעשירייה הפותחת. בסך הכל השיר שהה 11 שבועות בעשירייה הפותחת ו-22 שבועות במצעד עצמו. מבחינה מסחרית השיר הצליח להגיע למעמד פלטינה במדינה. גם בניו זילנד השיר זכה להצלחה כאשר הצליח להגיע בבכורה למקום ה-4 במצעד ובשיאו הגיע למקום השני שם שהה 5 שבועות. בסך הכל השיר שהה 10 שבועות בחמישייה הפותחת ו-20 שבועות במצעד עצמו.
גם באירופה השיר זכה להצלחה ענקית כשאר הגיע למקום ה-3 במצעד האירופאי. בבריטניה השיר הגיע בבכורה למקום השני במצעד הבריטי ושבוע לאחר הוא עלה למקום הראשון, שם שהה במשך שבועיים. מבחינה מסחרית השיר הצליח להגיע למעמד זהב עם מכירות של 400 אלף עותקים. נכון לינואר 2016 הוא מכר 499,900 עותקים בבריטניה. בדנמרק השיר הופיע לראשונה במקום ה-13 ולאחר שבועיים כבר הגיע למקום הראשון. סך הכל שהה בחמישייה הפותחת 3 שבועות, 12 שבועות בעשירייה הפותחת ו-20 שבועות במצעד עצמו. בנורווגיה השיר הופיע לראשונה במקום השמיני והגיע בשיאו למקום ה-5 שבוע לאחר מכן. סך הכל שהה בעשירייה הפותחת 4 שבועות ו-6 שבועות במצעד עצמו. באוסטריה השיר הופיע לראשונה במקום ה-16 ולאחר 4 שבועות הגיע לשיאו במקום השישי שם שהה במשך 6 שבועות רצופים. בסך הכל השיר שהה 10 שבועות בעשירייה הפותחת ו-20 שבועות במצעד בסך הכל. בשווייץ השיר הופיע בבכורה במקום ה-29 ולאחר שבוע הגיע לשיאו במקום השביעי, סך הכל שהה 29 שבועות במצעד. בהולנד השיר הגיע למקום ה-10 ואילו בצרפת ושוודיה למקום ה-12.
סך הכל השיר מכר 7.3 מיליון עותקים מה שהופך אותו לאחד השירים המצליחים ביותר בכל הזמנים.
וידאו קליפ

הקליפ בוים על ידי אנטוני מנדלר, שביים עבור ריהאנה בעבר קליפים כמו "Hate That I Love You" ו-"Shut Up and Drive". הקליפ צולם בלוס אנג'לס ב-3 באפריל 2008. הקליפ נפתח בו רואים את ריהאנה מאחורי רקע שחור ומחכה להתחלת השיר. לאחר שהשיר מתחיל נראית ריהאנה מסתכלת מעבר לחלון ורואה את האקס שלה מתקרב לדלת הקדמית ומבקש להיכנס אך היא לא נותנת לו להיכנס ושרה לו את מילות השיר. לאחר מכן ריהאנה עוזבת את ביתה ונוסעת במכוניתה כאשר האקס שלה מנצל את זה ומתחיל לרדוף אחריה תוך כדי שהיא נוסעת ומבקש ממנה לסלוח לו אך היא מתעלמת ממנו וממשיכה לנסוע. בחלק האחרון של הקליפ ריהאנה שולחת הודעה לאקס שלה לבוא לפגוש אותה. אך כשהוא מגיע היא מדליקה כמה גפרורים ומשליכה אותם על הבגדים שלו שעולים באש ועוזבת את המקום.
הופעות חיות

על מנת לקדם את השיר ריהאנה הופיעה איתו במספר הופעות חיות. היא הופיעה איתו במהלך אירוע להשקת הסמארטפון Nokia X6 בלונדון לצד שירים נוספים. בנוסף היא גם הופיעה איתו בהופעה בלעדית לאתר של AOL בפברואר 2010 לצד שירים נוספים. השיר גם היה חלק מרשימת השירים של סיבובי ההופעות שלה: Last Girl on Earth Tour, Loud Tour ו-Diamonds World Tour וגם בחלק מהמופעים בסיבוב ההופעות לקידום האלבום.
קרדיטים

ריהאנה – שירה
סטארגייט וניו-יו – כתיבה והפקה
מייקל אס אריקסן – הפקה קולית
פיל טאן – מיקסינג
סטארגייט – מכשור
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 6 |  |
|  אוסטרליה | מצעד הסינגלים האוסטרלי | 3 |  |
|  אירופה | אירופה הוט 100 | 3 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 1 |  |
|  גרמניה | GfK – טופ 100 | 6 |  |
|  דנמרק | היטליסטן | 1 |  |
|  הולנד | מצעד 40 הסינגלים ההולנדיים | 3 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 15 |  |
|  נורווגיה | VG-lista | 5 |  |
|  ניו זילנד | המצעד הניו זילנדי הרשמי | 2 |  |
|  סלובקיה | ČNS IFPI | 1 |  |
|  פורטוגל | מצעד הסינגלים הפורטוגזי | 6 |  |
|  פינלנד | המצעדים הפיניים הרשמיים | 17 |  |
|  פלנדריה | אולטראטופ 50 | 13 |  |
|  צ'כיה | ČNS IFPI | 15 |  |
|  צרפת | SNEP | 12 |  |
|  קנדה | קנדה הוט 100 | 1 |  |
|  שוודיה | סוורייטופליסטן | 12 |  |
|  שווייץ | המצעד השווייצרי | 7 |  |
מיקומי שיא > מצעדי סוף שנה

| 2008 | מיקום |
| --- | --- |
אוסטרליה: 25
אוסטריה: 21
בלגיה (פלנדריה): 61
קנדה: 17
הולנד: 26
אירופה: 23
צרפת: 62
גרמניה: 35
אירלנד Chart: 8
ניו זילנד: 16
שוודיה: 74
שווייץ: 36
הממלכה המאוחדת: 20
ארצות הברית: 12
ארצות הברית (שירי פופ): 6
2010: מיקום
דרום קוריאה: 18
2011: מיקום
דרום קוריאה: 48
2013: מיקום
דרום קוריאה: 46
נתוני מכירות

| מדינה | תואר | עותקים |
| --- | --- | --- |
| אוסטרליה | פלטינה x3 | 210,000 |
| דנמרק | פלטינה | 15,000 |
| יפן | זהב | 100,000 |
| ניו זילנד | זהב | 7,500 |
| דרום קוריאה |  | 1,335,866 |
| הממלכה המאוחדת | זהב | 510,000 |
| ארצות הברית | פלטינה x3 | 3,000,000 |
Te Lo Agradezco, Pero No

Te Lo Agradezco, Pero No (באנגלית: Thank you, but no, ובעברית תודה, אבל לא) הוא סינגל שהוקלט על ידי הזמר-יוצר הספרדי אלחנדרו סאנס, בשיתוף הזמרת הקולומביאנית שאקירה, מתוך אלבומו השמיני, El Tren de los Momentos. השיר יצא לאור ב-30 בדצמבר 2006, כסינגל השני מתוך האלבום.
השיר נכתב על ידי סאנס והופק על ידי סאנס ולולו פרז. השיר הוא שיתוף הפעולה השני בין השניים כאשר הקודם היה "La Tortura", שנכלל באלבומה השישי של שאקירה, Fijación Oral Vol. 1. את שיתוף הפעולה יזמה שאקירה בעצמה, וסאנס נענה בחיוב להצעתה.
במצעדים העיקריים הגיע השיר למקום; ה-1 במצעד השירים הלטיניים, ה-1 במצעד שירי הפופ הלטיניים, וה-1 במצעד שבוונצואלה.
וידאו קליפ

הווידאו קליפ הנלווה שצולם לשיר, היה בבימויו של ז'אומה דה לאיגואנה. הקליפ צולם בברוקלין שבניו יורק, בשנת 2006, ופורסם לציבור הרחב ב-11 בינואר 2007.
הקלים היווה כקליפ המשיכי לסינגל הקודם מן אלבומו של סאנס, "A la Primera Persona". צוות הצילום החליט כי הקליפ יצולם בצבעים כהים ועצובים שימחישו את עוצמת השיר. בקליפ ניתן לראות את סאנס כשהוא מתואר כנבגד בתוך מערכת יחסים של זוג. לאורכו של הקליפ ניתן לראות את סאנס ושאקירה בתוך בית קודר ועצוב.
מיקומי שיא

השיר זכה להצלחה רבה במצעדים שבאמריקה הלטינית.
|   ‏‏‏  מצעדים ודירוגים (2006-07)> מדינה |   ‏‏‏  מצעדים ודירוגים (2006-07)> מצעד |   ‏‏‏  מצעדים ודירוגים (2006-07)> מיקום שיא |   ‏‏‏  מצעדים ודירוגים (2006-07)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים הלטיניים | 1 |  |
|  ארצות הברית | מצעד השירים הטרופיים | 4 |  |
|  ארצות הברית | מצעד שירי הפופ הלטיניים | 1 |  |
|  ונצואלה | רקורד ריפורט | 1 |  |
|   ‏‏‏  מצעדי סוף שנה (2007)> מדינה |   ‏‏‏  מצעדי סוף שנה (2007)> מצעד |   ‏‏‏  מצעדי סוף שנה (2007)> מיקום שיא |   ‏‏‏  מצעדי סוף שנה (2007)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים הלטיניים | 36 |  |
|  ארצות הברית | מצעד שירי הפופ הלטיניים | 14 |  |
נתוני מכירות

| מקום | תארים | מכירות |
| --- | --- | --- |
| ספרד (PROMUSICAE) | פלטינה | 40,000 |
רינגטון
| ספרד (PROMUSICAE) | זהב | 25,000 |
Vulgar

"Vulgar" (בעברית: "ווּלגָרִי" או "גַס") הוא שיר שהוקלט על ידי האישיות האנגלייה סם סמית' והזמרת-יוצרת האמריקאית מדונה. הוא יצא לאור כסינגל ב-9 ביוני 2023, בהוצאת חברת התקליטים קפיטול רקורדס. "Vulgar" נכתב על ידן לצד איליה סלמנזאדה, ראיין טדר, עומר פדי, הנרי וולטר וג'יימס נייפס.
רקע וכתיבה

סם סמית' הוציאו את האלבום Gloria בינואר 2023. האלבום קודם באמצעות הפצת מספר סינגלים ברחבי העולם, כולל "Unholy" (2022), שהגיע למקום הראשון במצעד הבילבורד הוט 100. סמית' ביצעו את השיר ביחד עם קים פטרס בטקס פרסי גראמי ה-65; מדונה הקריאה את השמות של סמית' ופטרס לפני ההופעה. מדונה נשאה נאום על המונח מחלוקת בעת שהכריזה על ההופעה, וקבעה: "אני כאן כדי להודות לכל המורדים שם בחוץ שיוצאים לדרך חדשה ולוקחים את הסכנות הכרוכות בזה. חבר'ה צריך לדעת – כל עושי הצרות שם – צריכים לדעת שחוסר הפחד לא חולף מגופם. רואים אתכם, שומעים אתכם; ויותר מכל, מעריכים אתכם". השיר זכה בפרס הגראמי בקטגוריית "ביצוע הפופ הטוב ביותר של צמד/להקה" בטקס.
סמית' החלו לדבר על שיתוף פעולה עם מדונה ב-24 במאי 2023, ושיתפו וידאו קליפ קצר שבו נכתב: "מנצ'סטר, יש לנו הפתעה בשבילכם הערב. 'Unholy' לא יהיה השיר האחרון...". ההופעה בוטלה והשיר לא הוצג שם בבכורה, אך הוא המשיך להתפרסם במשך יותר משבוע. לאחר פרסום שמו "Vulgar", נודע שהוא מתוכנן לצאת לאור ב-9 ביוני 2023. מדונה שיתפה את העטיפה של השיר, המציגה "זוג מחוכים בשחור-לבן מחוברים בחוזקה", מתחת ראשי התיבות של סמית' ומדונה מקוצרים ל-"S&M" בלבד. בהתבסס על הקטע מתוכו שפורסם, רבקה גונזלס מטעם iHeart העירה כי זה "נשמע כאילו הוא מושפע מאוד ממוזיקת הנשפים, שהיא מוזיקה שנוצרה במיוחד עבור ווגינג".
וידאו קליפ

כדי לעזור בקידום המסחרי של "Vulgar", סם סמית' העלו ליוטיוב קטע ויזואלי מתוך השיר.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  אירלנד | מצעד הסינגלים האירי | 77 |  |
|  אקוודור | אקוודור אנגלו (מוניטור לטינו) | 16 |  |
|  ארצות הברית | מצעד השירים הדיגיטליים | 16 |  |
|  ארצות הברית | מצעד שירי הדאנס/אלקטרוני | 11 |  |
|  גואטמלה | גואטמלה אנגלו (מוניטור לטינו) | 3 |  |
|  גרמניה | מצעד השירים הדיגיטליים | 15 |  |
|  הולנד | מצעד 40 הסינגלים ההולנדיים מתחת | 26 |  |
|  הונגריה | מצעד 40 הסינגלים | 25 |  |
|  הונדורס | הונדורס אנגלו (מוניטור לטינו) | 9 |  |
|  הממלכה המאוחדת | מצעד הסינגלים הבריטי | 69 |  |
|  יוון | המצעד הבין-לאומי | 65 |  |
|  יפן | מצעד השירים הבין-לאומיים | 11 |  |
|  ניו זילנד | מצעד הסינגלים החמים של ניו זילנד | 21 |  |
|  פנמה | פנמה אנגלו (מוניטור לטינו) | 3 |  |
|  צ'ילה | צ'ילה אנגלו (מוניטור לטינו) | 9 |  |
|  קוסטה ריקה | קוסטה ריקה אנגלו (מוניטור לטינו) | 7 |  |
|  קוריאה הדרומית | BGM (סירקל) | 120 |  |
|  קוריאה הדרומית | המצעד הדיגיטלי (סירקל) | 169 |  |
|  קנדה | מצעד השירים הדיגיטליים | 20 |  |
|  שוודיה | שוודיה היטסיקר | 9 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 9 ביוני 2023 | הזרמת מוזיקה • הורדה דיגיטלית | קפיטול |  |
Nyayo Car

| --- | --- |

דגם "Nyayo Car", צולם באפריל 1990
 נתונים כלליים
 תקופת הפעילות:  1986–1999 (כ־13 שנים) 
 מיקום המטה:  ניירובי 
 ענפי תעשייה:  תעשיית הרכב 
 
Nyayo Car היה פרויקט של ממשלת קניה לאב-טיפוס של מכונית משפחתית שהחל בשנת 1986, כאשר נשיא קניה דניאל אראפ מוי ביקש מאנשי אוניברסיטת ניירובי (אנ') לפתח רכב מתוצרת מקומית.
"Nyayo Car" - היסטוריה

נבנו 5 אבות טיפוס, בין השנים 1986–1989, בשם "Pioneer Nyayo Cars " ובמבחני דרכים של היצרן, שנערכו במומבסה אבות הטיפוס הגיעו למהירות של 120 קמ"ש.
הוקמה בניירובי חברה ממשלתית בשם : "Nyayo Motor Corporation " כדי להגיע לייצור המוני.
עם זאת, בשל היעדר כספים, המכונית מעולם לא נכנסה לפסי הייצור.
הפרויקט הכושל של ייצור ה-"Nyayo Car" כונה פיל לבן.
תצורות "Nyayo Car"

4 דלתות - סדאן
2 דלתות - טנדר
הערות שוליים

↑  דגם "Nyayo Car" aada-african-car.blogspot.co.il/2009/04/nyayo-pioneer
↑  דגמי  "Nyayo Car" Kenya National Assembly Official Record (Hansard)
↑  דגם "Nyayo Car" businessdailyafrica.com/analysis/Something-wrong-at-Nyayo-car-parastatal
↑  פרויקט "Nyayo Car" שהתרסק standardmedia.co.ke/evewoman/article/2001247638/why-nyayo-motor-cars-project-collapsed
↑  דגם "Nyayo Car"  Political Power and Tribalism in Kenya
↑  "פִּיל לָבָן" הוא כינוי לנכס רב ערך לכאורה, אשר הופך לעול ולמעמסה. פיל לבן יכול להיות נכס שעלות אחזקתו גבוהה מהתועלת שבו ואינו משמש את הציבור
↑  תמונות של מכוניות "Nyayo Car" (ראו תמונות דל דגמי הטנדר) omgvoice.com/news/nyayo-car-rare-photos
Whitney Houston Live: Her Greatest Performances

Whitney Houston Live: Her Greatest Performances (בעברית: ויטני יוסטון לייב: ההופעות הטובות ביותר שלה) הוא אלבום הופעה חיה של הזמרת ויטני יוסטון אשר יצא לאחר מותה של הזמרת בתאריך ה-10 בנובמבר 2014 על ידי חברת הבת של סוני מיוזיק: Legacy Recordings. האלבום מכיל אוסף של הופעות חיות מכל הקריירה של הזמרת.
האלבום מחולק לשני חלקים כאשר החלק הראשון הוא תקליטור המכיל את כל הביצועים באודיו והחלק השני הוא DVD המגיל את ההופעות עצמן.
הצלחה מסחרית

האלבום הגיע למקום ה-19 בארצות הברית ומכר בשבוע הראשון ליציאתו 22 אלף עותקים. בנוסף הוא גם דורג במקום הראשון במצעד אלבומי ה-R&B ובמקום השני במצעד אלבומי ה-R&B וההיפ-הופ. נכון להיום 30% ממכירות האלבום הם מכירות דיגיטליות מה שהפך את האלבום הראשון של יוסטון להגיע להישג זה. ב-2015 האלבום נכנס מחדש למצעד האמריקאי למקום ה-184.
ביקורות

עם שחרורו האלבום זכה לביקורות חיוביות רבות ולשבחים. ג'ים פרבר מאתר NYDAILYNEWS העניק לאלבום ציון של 5 כוכבים מתוך 5. עיתון "Buffalo News" גם העניק ציון גבוה לאלבום כאשר נתן לו ציון של 4 כוכבים מתוך 5. אתר "AllMusic" העניק לאלבום ציון של 3 וחצי כוכבים מתוך 5 ועיתון "Newsday" נתן לאלבום את הציון "A".
רשימת רצועות

| Whitney Houston Live: Her Greatest Performances> מס' | Whitney Houston Live: Her Greatest Performances> שם | Whitney Houston Live: Her Greatest Performances> משך | Whitney Houston Live: Her Greatest Performances>  | Whitney Houston Live: Her Greatest Performances>  | Whitney Houston Live: Her Greatest Performances>  | Whitney Houston Live: Her Greatest Performances>  | Whitney Houston Live: Her Greatest Performances>  | Whitney Houston Live: Her Greatest Performances>  | Whitney Houston Live: Her Greatest Performances>  |
| --- | --- | --- | --- | --- | --- | --- | --- | --- | --- |
| 1. | Home (The Merv Griffin Show)  | 4:39 |  |  |  |  |  |  |  |
| 2. | You Give Good Love (The Tonight Show Starring Johnny Carson)  | 4:15 |  |  |  |  |  |  |  |
| 3. | How Will I Know (The Brit Awards)  | 4:00 |  |  |  |  |  |  |  |
| 4. | One Moment In Time (The 31st Annual Grammy® Awards)  | 5:33 |  |  |  |  |  |  |  |
| 5. | Greatest Love of All (That's What Friends Are For: Arista Records 15th Anniversary Concert)  | 6:50 |  |  |  |  |  |  |  |
| 6. | I Wanna Dance With Somebody (That's What Friends Are For: Arista Records 15th Anniversary Concert)  | 4:27 |  |  |  |  |  |  |  |
| 7. | The Star Spangled Banner (בהשתתפות תזמורת פלורידה) (שידור חי מסופרבול XXV)   | 2:14 |  |  |  |  |  |  |  |
| 8. | All the Man That I Need (Welcome Home Heroes with Whitney Houston)  | 5:07 |  |  |  |  |  |  |  |
| 9. | I'm Your Baby Tonight (Welcome Home Heroes with Whitney Houston)  | 4:28 |  |  |  |  |  |  |  |
| 10. | A Song for You (Welcome Home Heroes with Whitney Houston)  | 6:03 |  |  |  |  |  |  |  |
| 11. | I Loves You, Porgy / And I Am Telling You I'm Not Going / I Have Nothing (The 21st Annual American Music Awards)  | 10:00 |  |  |  |  |  |  |  |
| 12. | I'm Every Woman (The Concert for a New South Africa)  | 3:55 |  |  |  |  |  |  |  |
| 13. | I Will Always Love You (The Concert for a New South Africa)  | 5:59 |  |  |  |  |  |  |  |
| 14. | My Love Is Your Love (Late Show with David Letterman)  | 3:46 |  |  |  |  |  |  |  |
| 15. | I Believe In You and Me (The 16th Annual World Music Awards)  | 3:45 |  |  |  |  |  |  |  |
| 16. | I Didn't Know My Own Strength (The Oprah Winfrey Show Season Premiere Part II)  | 4:35 |  |  |  |  |  |  |  |
| משך כולל: | משך כולל: | 79:36 |  |  |  |  |  |  |  |